作者：姚勉
词牌/韵律：沁园春

paragraphs: 拂剑整装，光射紫霄，斗牛色寒。
大丈夫不作，儿曹离别，何须更唱，三叠阳关。
尽锦还乡，油幢佐幕，谁道青天行路难。
从今去，听声名焰焰，飞动岷山。
征途少饮加餐。
要做取功名久远看。
卷长风吹醒，剑关云气，更须砥柱，三峡惊湍。
闻道槐庭，已登安石，此去须弹贡禹冠。
明年里，踏梅花有分，相见长安。